Mészáros Tibor kapta a Kaszás Attila-díjat
Mészáros Tibor kapta az idén a Kaszás Attila-díjat. A debreceni Csokonai Színház mûvésze a nettó félmillió forinttal járó kitüntetést a Szép estéket, Magyarország! címû országos színházi évadnyitó gálaestjén vette át.
A 2008-ban a Magyar Kultúra Napja alkalmából alapított díjat olyan színészek kapják, akik nemcsak kiemelkedõ mesterségbeli tudással rendelkeznek és színvonalas mûvészi munkát végeznek, hanem a társulatukat közösségépítõ magatartással is támogatják.

 

Mészáros Tibor 1980-ban született Gyulán. 2006-ban végzett a Színház- és Filmmûvészeti Egyetemen Lukáts Andor és Jordán Tamás osztályában. Korábban a budapesti Új Színház stúdiósaként és a Bárka Színház segédszínészeként is dolgozott. 2006 óta a Csokonai Színház tagja.

Az elismerésre a magyar nyelvû színházak saját társulatuk egy-egy tagját javasolhatták, az idén 34 nevezés érkezett. A titkos szavazás után három színész jutott az utolsó fordulóba: Kiss Mari a szombathelyi Weöres Sándor Színház, Kristán Attila a Nemzeti Színház, valamint az idei díjazott, Mészáros Tibor a debreceni Csokonai Nemzeti Színház mûvésze.
Kaszás Attila-díj Mészáros Tibor